NaiveNeuron/SloPal huggingface dataset:
Lipšic, Daniel, poslanec NR SR (2016-02-11):
Ja by som len chcel zareagovať na tvrdenie pani poslankyne o tom, ako si SMER váži zdravotné sestry a učiteľov. Ja si myslím, že to Slovensko malo možnosť dnes vidieť na parlamentnom balkóne, ako si váži učiteľov a zdravotné sestry, tú frašku, ktorú ste tam zorganizovali. Ste nechceli pustiť na verejné rokovanie Národnej rady zdravotné sestry a učiteľov a ste tam doviezli nejakú skupinu vašich priaznivcov. To je v štýle Mečiarových Pasienkov z deväťdesiatych rokov. Kráčate presne tým smerom, je to zneužívanie polície, bezpečnostných zložiek. Musím povedať, že toto nerobil ani Mečiar, že by na tlačovke na Úrade vlády ťahal dokumenty, ktoré majú svedčiť o nejakej trestnej činnosti. Robí to len premiér Fico. Ja si myslím, že týmto konaním budete motivovať ľudí k voľbám, pevne v to verím, tak ako ste ich motivovali pred dvoma rokmi v prezidentských voľbách s tým, že tam prídu mladí ľudia, pretože tým, a nie len výrokmi, ktoré tu citoval pán poslanec Viskupič, že možnože bol možno extrém jednej vašej pani poslankyne, ale aj tým, čo robí váš predseda vlády, tým, ako sa správate v parlamente, dnes ráno ako ste sa správali, keď si ctíte učiteľov a zdravotné sestry, nás vraciate a Slovensko vraciate do deväťdesiatych rokov. Vtedy prišlo k voľbám 83 % ľudí. A ja verím, že o tri týždne príde tiež veľmi veľa ľudí k voľbám, ktorí vám vystavia vysvedčenie, tak ako vám ho vystavili pred dvomi rokmi.
Laurenčík, Milan, podpredseda NR SR (2021-11-12):
Marek Kotleba, nech sa páči.
Grendel, Gábor, podpredseda NR SR (2021-12-14):
Nechajte, prosím, dohovoriť pána poslanca.
M. Dzurinda, poslanec: (2007-09-19):
Pán kolega Halecký, nebojme sa pomenovať pravdu. Tá pravda je taká, že Fico sa javí ako populista, rozhadzuje peniaze, kupuje si voličov, chce ich ošklbať. A toto máme nechať bez povšimnutia? To nezahovoríme kulantnými rečami. A toto celé je o tom, o okradnutí ľudí, ošklbaní ľudí, čertovi po mne o tri roky, o štyri roky, o päť rokov. A tomu chceme za každých okolností brániť. Analýz tu bolo dosť. Rok tu nepočúvame nič iné, len ako opraviť dôchodkovú reformu, len o tom, či necháme percentá 9 na 9 alebo sa zmenia. A výsledok máme v podobe návrhu vládneho zákona, ktorý je zaradený na túto schôdzu, nič takého tam nie je. Ten problém je inde, nerobíme nič iné, len sa snažíme čestne a otvorene tento problém pomenúvať. (Potlesk.)
Zmajkovičová, Renáta, podpredsedníčka NR SR (2012-05-15):
Pán spravodajca, chcete sa vyjadriť k rozprave? (Reakcia spravodajcu.) Nech sa páči.
A. Belousovová, podpredsedníčka NR SR: (2007-10-24):
Ďalej bude nasledovať druhé čítanie o návrhu poslankýň Národnej rady Slovenskej republiky Kataríny Tóthovej a Jany Laššákovej na vydanie zákona, ktorým sa mení a dopĺňa zákon č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov . Návrh zákona ste dostali pred prvým čítaním ako tlač 373 a správu o jeho prerokovaní vo výbore máte ako tlač 373a. Teraz dávam slovo pani poslankyni Kataríne Tóthovej, aby návrh zákona odôvodnila.
Fico, Robert, poslanec NR SR (2020-07-07):
Pán predseda, zo zákona vystúpením poslancov z poslaneckého klubu zaniká členstvo a predsedníctvo v niektorých kontrolných výboroch. Týka sa to výboru pre kontrolu SIS a výboru pre kontrolu rozhodnutí NBÚ. Čiže v tomto okamihu páni poslanci Žiga a pán poslanec Tomáš už nie sú predsedami týchto výborov, tak ich prosím, keby sa vrátili na svoje miesta. A po druhé, chcem požiadať, aby sme vyriešili aj problém členov, pretože rovnako zaniká členstvo zo zákona v týchto výboroch, a preto si myslím, pán predseda, že by bolo podstatne vhodnejšie, keby sme problém predsedníctva v týchto výboroch a členstva riešili na tejto schôdzi, pretože nemôžme si dovoliť nechať tak dôležité výbory bez predsedov a bez konkrétnych členov. Takže návrh je, aby sme doplnili program o tento bod programu. Ďakujem pekne.
Galko, Ľubomír, poslanec NR SR (2023-12-14):
Ďakujem pekne. Mám niekoľko poznámok k tomuto vystúpeniu. Malí a strední podnikatelia, malé a stredné firmy sú práve tie, ktoré by každý štát mal nosiť na rukách. Malé spoločnosti, častokrát rodinné, ktoré nedisponujú nadnárodným kapitálom, ale žijú a prežívajú doslova zo svojho, z toho, čo si našetria, z toho, čo zarobia a čo investujú, a nie sú na príťaž štátu. Platia odvody, platia DPH, platia iné dane. Dokážu uživiť okrem seba častokrát aj zopár iných zamestnancov a ich rodiny, chrbtica alebo os každej rozumnej krajiny s rozumnou ekonomikou. Ako sa k nim ide zachovať táto vláda podvodníkov a klamárov? No ide ich zodrať z kože, ide im vziať aj to málo, čo majú. Vyrubiť takýmto spoločnostiam – aj tým, čo sú v strate alebo dosahujú vyrovnaný hospodársky výsledok – daňovú licenciu od 340 do 3 840 eur je mimoriadne zbabelé a neférové a pre mnohých to môže byť likvidačné. Jednoducho to zabalia a vykašlú sa na to. Táto politika vlády klamárov a podvodníkov je desivá obzvlášť preto, že ju presadzujú zvyčajne a vo väčšine profi politici, ktorí v živote nič nerobili, netvorili žiadne hodnoty, nezamestnávali ľudí, ak teda nerátame medzi nich zopár špekulantov, ktorí pred rokmi prišli do politiky s holými zadkami a po vstupe do nej zázračne zbohatli. Ono, je... lebo sú aj takí, jeden sedí priamo v kresle guvernéra Národnej banky, ten tiež došiel pred rokmi s holým zadkom do politiky a odchádzal z nej po rokoch zázračne zbohatnutý s miliónovými nehnuteľnosťami. A ako minister financií tiež, mimochodom, lynčoval podnikateľov a malé firmy. Je to hnusné a je to cynické.
Hlina, Alojz, poslanec NR SR (2012-07-25):
Súvisí. (Oponujúci hlas v sále: Nesúvisí!) Súvisí. Čiže dávam ešte jeden, následne dám jeden ďalší procedurálny návrh, aby sme hlasovali o tom, príklad, že tento návrh nie je zodpovedne pripravený a chcem dať o ňom hlasovať.
Viskupič, Jozef, poslanec NR SR (2017-02-08):
Ďakujem. Súhlasím s tvojimi slovami v oboch rovinách a pridal by som možno aj tretiu, čiže v rovine odbornej, v rovine tej, ktorá reprezentuje jej životný príbeh, alebo Jankin životný príbeh, a zároveň aj tej ľudskej. Myslím si, že troška budem možno protirečiť Alanovi Suchánkovi v tom, že asi predpokladám, keďže tu nesedia poslanci, že Janku Šípošovú alebo akéhokoľvek iného kandidáta do funkcie ombudsmana nebude voliť toto plénum, ale, bohužiaľ, politické dohody. A tu je kameň úrazu, pretože ak by sme sa na to pozreli ľudsky, odborne a vecne, Janka Šípošová by bola presne tým kandidátom, ktorého si opísala, ktorý životným príbehom, odbornosťou a ľudskosťou by úrad verejného ochrancu práv ako nezávislého orgánu aj z môjho pohľadu zastávala asi najlepšie. Preto tvoje slová jednoznačne aj podčiarkujem, nebudem žiadať o podporu, na to asi bol priestor na výbore a myslím si, že ak by nebolo nutné kandidátov voliť na základe politických dohôd, ale na základe svedomia a presvedčenia, tak Janka by dnes vyhrala. Ďakujem.
Hort, Milan, podpredseda NR SR (2010-12-07):
Pán poslanec Igor Štefanov ako posledný s faktickou poznámkou. Nech sa páči.
Laššáková, Jana, podpredsedníčka NR SR (2013-05-16):
Ďakujem pekne, pani ministerka, zaujmite miesto určené pre navrhovateľov a dávam slovo spoločnému spravodajcovi z výboru pre zdravotníctvo poslancovi Jozefovi Ježíkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Danko, Andrej, predseda NR SR (2016-09-14):
Poprosím vás, prerušujem schôdzu Národnej rady a zvolávam poslanecké grémium. (Potlesk.)
Laurenčík, Milan, podpredseda NR SR (2022-05-03):
Deväť, skúste mi dať druhú stranu, prosím vás. Deväť faktických poznámok, desať. Končím možnosť prihlásiť sa. Nech sa páči, pán poslanec Marián Saloň.
Lubyová, Martina, ministerka školstva, vedy, výskumu a športu SR (2017-10-11):
Ďakujem. Vážený pán predsedajúci, vážené panie poslankyne, vážení páni poslanci, predkladám návrh na pristúpenie Slovenskej republiky k dohode o zriadení Európskeho laboratória molekulárnej biológie, EMBL. Budem používať túto skratku. EMBL patrí medzi svetových lídrov vedy a výskumu v oblasti prírodných vied. Slovenská republika sa stala tzv. perspektívnym členom v júni 2014. A keďže perspektívne členstvo je dočasné a má maximálnu dobu trvania tri roky, po uplynutí tohto obdobia ministerstvo školstva požiadalo o trvalé členstvo v EMBL. Týmto členstvom získa Slovenská republika prístup do všetkých laboratórií v rámci EMBL, ako aj hlas v rade. V novembri 2016 na 52. zasadnutí rady EMBL bola žiadosť Slovenskej republiky o trvalé členstvo prerokovaná a jednohlasne schválená. Dňa 8. decembra bolo toto rozhodnutie zaslané ministerstvu školstva listom generálneho riaditeľa so žiadosťou o ratifikáciu Dohody o zriadení Európskeho laboratória molekulárnej biológie ako záverečného prístupového aktu. Medzi hlavné dôvody pristúpiť k dohode patrí možnosť využívať unikátnu infraštruktúru jednotlivých centier, ktorá u nás nemá analógiu. Okrem toho riadne členstvo umožní priamy prístup na zariadenia, ako aj doktorandské štúdium niektorých z 85 skupín pôsobiacich v týchto centrách. Absolventi takéhoto štúdia majú jedinečnú pozíciu pre svoj ďalší vedecký rast v medzinárodnej oblasti a kvalitnú vedeckú výchovu. Vážené pani poslankyne, vážení páni poslanci, ďakujem za pozornosť a dovoľujem si vás požiadať o schválenie predloženého materiálu.
P. Paška, predseda NR SR: (2007-09-13):
Otváram rozpravu. Písomnú prihlášku do rozpravy nemám. Pýtam sa, či sa chce niekto prihlásiť do rozpravy ústne. Nie. Končím možnosť prihlásiť sa. Uzatváram rozpravu a prerušujem rokovanie o tomto bode programu. Poprosím teraz ešte pána ministra dopravy, aby uviedol v druhom čítaní vládny návrh zákona o organizácii pracovného času v doprave . Je to tlač 305. Spoločná správa výborov je ako tlač 305a.
Ďuriš Nicholsonová, Lucia, podpredsedníčka NR SR (2018-02-06):
Áno. Ďakujem pekne, ja registrujem, že sa hlásite do rozpravy. Teraz dávam slovo spoločnému spravodajcovi z výboru pre vzdelávanie, vedu, mládež a šport, pánovi poslancovi Pavlovi Gogovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči.
Duchoň, Daniel, poslanec NR SR (2014-12-04):
Dajte, prosím, hlasovať o druhom pozmeňujúcom návrhu pána poslanca Kadúca.
P. Paška, predseda NR SR: (2010-02-04):
Pani poslankyňa, čas pre pána premiéra vypršal, nemôžete položiť doplňujúcu otázku. Budeme pokračovať otázkami, ktoré boli vyžrebované na jednotlivých ministrov, členov vlády. Prvá je od pani poslankyne Ágnes Biró, je tu, je na pána ministra školstva a podpredsedu vlády Jána Mikolaja: „Vážený pán minister, podľa zákona o štátnom jazyku celá pedagogická a ostatná dokumentácia škôl s vyučovacím jazykom národností sa vedie dvojjazyčne. Plánujete toto náročné pracovné zaťaženie pedagógov týchto škôl finančne ohodnotiť?“ Nech sa páči, pán podpredseda vlády.
Paška, Pavol, predseda NR SR (2012-06-19):
Nech sa páči, pán podpredseda. Budete reagovať na každého poslanca alebo chcete to potom spolu zhrnúť? (Reakcia podpredsedu Európskej komisie.)
Šimečka, Michal, podpredseda NR SR (2023-12-19):
Pán poslanec Krajčí. (Pokriky v sále.) Poprosím vás, páni poslanci, nechajme pána Krajčího vystúpiť. Pán poslanec Krajčí.
Suja, Miroslav, poslanec NR SR (2023-02-17):
Ďakujem, pán podpredseda, za slovo. Poprosil by som, keby bol upozornený kolega Pročko, nech nám tu nenosí kadejaké nápisy po laviciach a sprostosti. Ja viem, že on má psychické problémy. Ale niečo je za čiarou. Môže tu vykrikovať vo faktických poznámkach, ale nosiť nám tu písané nejaké lietadielka a poznámky. Nie sme v materskej škole. Keď vediete schôdzu, mohli by ste ho upozorniť. Ďakujem.
Petrák, Ľubomír, poslanec NR SR (2020-07-23):
Ak dovolíte, ja to v zásade zhrniem. Áno, hanbím sa za Igora Matoviča a hanbím sa za to, akým spôsobom sa nevie postaviť čelom k problému, ktorý si sám vyrobil. A, pán Pčolinský, divadlo? Koľkokrát ste robili toto divadlo vy? V tom prípade to bolo poukazovanie na problémy, ktoré spôsobuje vládna koalícia tejto krajiny, krajine? Dnes je to divadlo? Ako buďte, buďte úplne v pokoji. Metódy, ktoré ste používali v opozičnej práci, odvolávanie premiéra k tejto práci poslanca patrí, budeme uplatňovať aj naďalej, budeme poukazovať na vaše chyby, na chyby vašej vládnej koalície. A, kolegovia, ktorí si myslíte, že vaša vláda nebude mať kauzy, tak ste na hlbokom, na hlbokom, hlbokom omyle. Ak hovoríte o tom, že výlevy, ktoré som tu povedal, nemajú hlavu a pätu, no ono je to predovšetkým preto, že ja som citoval slová Igora Matoviča.
Žiga, Peter, podpredseda NR SR (2024-09-11):
Prezentujme sa a hlasujme. (Hlasovanie.) 144 prítomných, 78 za, 14 proti, 52 sa zdržalo. Konštatujem, že sme schválili vládny návrh zákona o dani zo sladených nealkoholických nápojov . Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 182/1993 o vlastníctve bytov a nebytových priestorov, tlač 403, bod 88 schváleného programu. Dávam slovo spoločnému spravodajcovi, ktorého určil navrhnutý gestorský výbor pre hospodárske záležitosti, poslancovi Jaroslavovi Megovi, aby hlasovanie uviedol. Nech sa páči, pán spravodajca. (Hlasovanie v prvom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov , tlač 403.)
Klus, Martin, poslanec NR SR (2016-06-21):
Už som zapnutý. Ďakujem pekne za slovo. Ďakujem za pripomienky k môjmu vystúpeniu. Snáď teda zareagujem len na pána poslanca Číža. Ďakujem za povzbudivé slová o mojom kredite vo vašom poslaneckom zbore a ja sa plne podpisujem pod tie slová, ktoré ste povedali, a teda že by práve rokovací poriadok mal mať dlhodobý charakter, a ja pevne verím, že práve napríklad týmto návrhom by sme ten dlhodobý charakter nezmeňovania tejto situácie mohli začať. Pretože keď som naznačil, že dnes, keď sme my opozícia a vy ako koalícia by ste na tento návrh pristúpili, tak, pochopiteľne, že v budúcnosti, ak by sme my boli tá strana, ktorá drží kľúče od miešačky, ako sa hovorí, tak nebudeme meniť niečo, čo sme sami navrhli. Niekde to ale začať musí, a preto veríme, že práve v tejto našej rozprave vás presvedčíme našimi argumentami, a presne to, čo spomenul aj kolega poslanec Viskupič, to sú podľa mňa dostatočne silné argumenty na to, aby sme s tým začali práce dnes. Ďakujem pekne.
Podmanický, Ján, poslanec NR SR (2013-09-25):
Chcem, pán predseda, dať návrh, aby poslanci opozície, ako aj pani podpredsedníčka Národnej rady Slovenskej republiky pani Jurinová, keď si vypočujú iný názor než je ten ich, aby nevyrevovali po poslancoch, keď sa im to nepáči. (Potlesk.)
B. Bugár, podpredseda NR SR: (2005-12-14):
(Hlasovanie.) Prítomných 130, za 106, proti 3, zdržali sa hlasovania 20, nehlasoval 1. Konštatujem, že vládny návrh sme schválili. Prosím teraz pani poslankyňu Martinčekovú, aby uvádzala hlasovania k vládnemu návrhu zákona o perzistentných organických látkach a o doplnení zákona č. 223/2001 Z. z. o odpadoch, tlač 1373. L. Martinčeková, poslankyňa: Ďakujem za slovo, pán predsedajúci. Konštatujem, že v rozprave nevystúpili žiadni poslanci. Vychádzajúc z oprávnení, ktoré pre mňa ako pre spravodajkyňu vyplývajú z § 73 zákona Národnej rady, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku Národnej rady na tom, že prerokuje vládny návrh zákona o perzistentných organických látkach v druhom čítaní. Dajte, prosím, hlasovať.
Svrček, Miloš, poslanec NR SR (2023-05-25):
Áno, ďakujem za slovo. Ďakujem aj za faktické poznámky. Nikto nemal od začiatku nejaký zámer alebo zlý úmysel, že by podvá... že by pomáhal podvodníkom, jednoducho toto právo na hotovosť je aj v iných štátoch. Jednoducho s touto problematikou sa stretávajú mnohé štáty, ja som aj v rozprave povedal, že v rámci takej analýzy alebo prieskumu Svetovej banky, pred troma rokmi riešili možnosti zavedenia digitálnych mien 35 štátov, teraz je to 114 štátov, čiže je to veľká téma, ktorá sa nás dotýka všetkých, ale presne už aj sčasti povedal pán predsedajúci, jednoducho tú bližšiu zákonnú úpravu rieši na to nadväzujúci zákon a to je zákon o obmedzovaní platieb, čiže tam sú presne stanovené tie limity aj procesy, že akým spôsobom môžeš riešiť platby, čiže toto je zakotvenie ústavného práva a my aj do tej ústavy dávame, že bližšie podrobnosti ustanoví zákon. A ten zákon som aj teraz citoval, tuším je to 394 z 2012 roku. Čiže určite nejdeme do nejakej možnosti, že by sme pomáhali aj nejakým nekalým podvodom alebo nejakému, nejakému nečistému obchodu, takže v žiadnom prípade toto nebola myšlienka. Je to určite akože ošetrené. Ďakujem.
Blanár, Juraj, podpredseda NR SR (2022-10-18):
Pán poslanec Kočiš s faktickou poznámkou.
Pčolinský, Peter, poslanec NR SR (2018-02-14):
Ďakujem pekne. Pán kolega Dostál, no, stálo by za to si aj trošku naštudovať pár rokov dozadu. Slovenská republika keď vstúpila do Európskej únie, a napriek tomu, že pohyb tovaru alebo osôb, tak ak si spomínate, tak Slováci nemohli pracovať v Rakúsku a v Nemecku 7 rokov. Bolo tam prechodné obdobie 7 rokov. To znamená, Rakúšania a Nemci si chránili svoj pracovný trh, to isté by bolo dobré, keby sme robili aj my, a bavíme sa o ľuďoch napríklad zo Srbska, ktorí nie sú v Európskej únii, čiže rozprávať o voľnom pohybu tovarov alebo osôb nie je veľmi namieste. Ale hlavne si treba uvedomiť, že tu sa nebavíme len o cudzincoch, ale tu sa bavíme aj o občanoch Slovenskej republiky. V tomto zákone riešime aj občanov Slovenskej republiky nielen cudzincov, pretože dnes je práve ten problém, že mnohé firmy zamestnávajú najmä cez agentúry, pretože nemajú s tým, tým pádom nemajú s tým náklady, nemusia platiť odvody, ale zároveň tie odvody neplatia aj mnohé agentúry, resp. tých ľudí zamestnávajú za úplne smiešne peniaze, napr. na dohody na 100 euro mesačne a zvyšok im kešujú, im kešujú na ruku. Takýchto prípadov vám viem uviesť veľmi veľa, hlavne z východného Slovenska, kde tí ľudia sú zúfalí, pretože inú možnosť nemajú, tak berú aj prácu cez agentúru a tú prácu berú tak, že sú zamestnaní za smiešne peniaze na dohody a zvyšok im je vyplácané na ruku. A potom chodia ku mne do kancelárie vo Vranove a riešia to, že nedostanú ani minimálny dôchodok, pretože roky museli robiť cez nejakú agentúru, čiže to vaše vystúpenie nebolo veľmi podložené argumentami a faktami a naozaj by bolo dobre do budúcna si viac trošku doštudovať tých relevantných informácií... (Prerušenie vystúpenia časomerom.)
Poliačik, Martin, poslanec NR SR (2013-03-12):
Janko, ďakujem, že si pripomenul malých ľudí v tejto rozprave, lebo napriek tomu, že to môže vyzerať, že to je odťažitá téma mimo bežného života ľudí okolo nás, že sa to netýka každodenného života slovenských občanov, ja si myslím, že pravý opak je pravdou. Lebo ak z konania prezidenta ide signál, že s dostatočným politickým krytím si môže takýto človek dovoliť čokoľvek, tak to narúša základný pojem spravodlivosti, ktorý by sme mali mať medzi sebou ako občania Slovenskej republiky. Je dobré, že si hovoril o príkladoch malých ľudí, ktorí sa vzopreli voči nespravodlivosti, ty sám si držiteľom Bielej vrany, takže to nehovoríš ako klišé. A presne pre týchto ľudí by sme tu dnes mali sedieť, presne pre týchto ľudí sme podpísali tú žalobu, aby iný signál vyšiel z rokovacej sály Národnej rady, signál, že pravidlá platia pre každého, že tu sú mechanizmy na to, aby aj prezident Slovenskej republiky v prípade, že je vážne podozrenie, že porušil pravidlá, mohol byť aspoň teoreticky braný na zodpovednosť a že s akýmkoľvek politickým krytím nie je možné robiť čokoľvek, že pre každého pravidlá platia. Ďakujem.
Poliačik, Martin, poslanec NR SR (2018-05-15):
Ale však ja reagujem na pána Klusa.
Grendel, Gábor, podpredseda NR SR (2020-11-27):
Prezentujme sa a hlasujme. (Hlasovanie.) Prítomných 127 poslancov, za 99, proti nikto, zdržalo sa 27, nehlasoval 1 poslanec. Konštatujem, že sme tento návrh schválili. Panie poslankyne, páni poslanci, keďže sme odhlasovali v prvom čítaní vládne návrhy zákonov, o ktorých rokujeme v skrátenom legislatívnom konaní, chcem vás požiadať o odsúhlasenie termínu ich prerokovania v druhom čítaní. Navrhujem, aby sme tieto vládne návrhy zákonov, tlače 342 a 344, prerokovali budúci týždeň v utorok 1. decembra po prerokovaní bodov 21 a 23. Je všeobecný súhlas? (Súhlasná reakcia pléna.) Áno, ďakujem pekne. Zároveň chcem požiadať predsedov príslušných výborov, aby zvolali schôdze výborov tak, aby sme mohli o vládnych návrhoch zákonov v druhom čítaní rokovať na schôdzi Národnej rady tak, ako sme to určili. Teraz prosím spoločného spravodajcu z ústavnoprávneho výboru pána poslanca Alojza Baránika, aby uviedol hlasovanie o návrhu uznesenia k správe špeciálneho prokurátora o činnosti Úradu špeciálnej prokuratúry za rok 2019, tlač 116. (Hlasovanie o návrhu uznesenia k správe špeciálneho prokurátora o činnosti Úradu špeciálnej prokuratúry a poznatkoch Úradu špeciálnej prokuratúry o stave zákonnosti za rok 2019 , tlač 116.)
Laššáková, Jana, podpredsedníčka NR SR (2015-10-01):
Pán poslanec Poliačik. Nie je prítomný. Nech sa páči, pán poslanec, Zajac.
B. Bugár, podpredseda NR SR: (2004-06-30):
(Hlasovanie.) Prítomných 126 poslancov, 77 za návrh, zdržalo sa 49 poslancov. Konštatujem, že tento vládny návrh zákona sme schválili. Ďakujem. Vážené panie poslankyne, vážení páni poslanci, pristúpime k ďalšiemu rokovaniu a to o návrhu uznesenia Národnej rady Slovenskej republiky, ktorým Národná rada Slovenskej republiky žiada, aby vláda Slovenskej republiky predložila na rokovanie Národnej rady Slovenskej republiky správu o situácii v Iraku (tlač 757). (Hlasy v rokovacej sále.) Páni poslanci, chcem sa opýtať, toto sú procedurálne návrhy? Pán poslanec Vavrík, procedurálny návrh. R. Vavrík, poslanec: Pán podpredseda, ani to nie je procedurálny návrh, ale chcem sa vyjadriť k jednému svojmu hlasovaniu v tejto sérii, ktorú sme práve dohlasovali. Hlasovali sme o návrhu zákona o náhradu výživného, tlač 674, v záverečnom hlasovaní som bol vykázaný ako hlasujúci za. Chcem oznámiť celej snemovni, že zásadne nesúhlasím s týmto zákonom. Pomýlil som sa pri hlasovaní. Nevznášam námietku, ale považujem za poctivé vám to aspoň takto povedať.
Hort, Milan, podpredseda NR SR (2011-06-30):
Ďalšou otázkou je opäť otázka pána Richarda Švihuru. Inak vám chcem poďakovať, že ste v sále, mali sme také príbehy, že si niekto vylosoval jedenásť otázok a nebol v sále. A je to otázka adresovaná podpredsedovi vlády a ministrovi financií Slovenskej republiky Ivanovi Miklošovi a znie: „Ministerstvo financií predložilo do medzirezortného pripomienkového konania návrh zákona o spotrebnej dani z alkoholických nápojov, ktorý obsahuje návrh na zvýšenie spotrebnej dane z tichého vína zo súčasnej nulovej sadzby. Pán minister, aké dopady by malo zvýšenie dane na slovenských vinohradníkov, producentov vín a spotrebiteľov vína?“ Poprosím teraz pani ministerku spravodlivosti, ktorá zastupuje neprítomného pána podpredsedu vlády, aby nám o vzťahu k ďalšiemu vývoju vinohradníctva a vinárstva povedala zásadné stanovisko. Nech sa páči.
Dostál, Ondrej, poslanec NR SR (2024-01-24):
Pán poslanec Viskupič, veľmi správne si poukázal na tú absurdnú logiku tohoto návrhu, ktorý, ktorá hovorí o tom, že nejaká inštitúcia spraví nejakú chybu, spôsobí nejaký problém, tak ju navrhneme zrušiť a najlepšie v skrátenom legislatívnom konaní. Touto logikou potom naozaj zrušíme ministerstvo financií, keď, keď pochybí, zrušíme, alebo celú vládu, keď dá napríklad nejaký návrh zákona o štátnom rozpočte, o ktorom sa ukáže, že nie je v súlade s našimi povinnosťami voči, voči Európskej únii. Ale teda, veď rozhoďme tú myšlienku ďalej, veď mali by sme potom zrušiť aj Národnú radu Slovenskej republiky, lebo Národná rada Slovenskej republiky pomerne často porušuje napríklad svoje pravidlá, ktoré má zakotvené v rokovacom poriadku. Aj teraz tu o jednom takom porušení, plánovanom porušení zákona o rokovacom poriadku práve rokujeme, keď vláda chce, aby sme schválili skrátené legislatívne konanie o návrhu zákona, pri ktorom nie sú dané dôvody na skrátené konanie, už o tom, myslím, tretí týždeň, tiež mi to už začína splývať, rokujeme a hovoríme pomerne jasné argumenty, ktoré svedčia v prospech toho, že nie sú dôvody na skrátené legislatívne konanie, a keď to Národná rada napriek tomu schváli, tak bude to zlé, budeme to kritizovať, ale asi nikto nepríde s tým, že je to dôvod na zrušenie Národnej rady. Dokonca ani v prípade, že by Ústavný súd napríklad konštatoval, že to nebolo v súlade s ústavou, a to sa deje pomerne často, že Ústavný súd konštatuje, že nejaký zákon nie je v súlade s ústavou, ale nikto preto neruší Národnú radu.
Hlina, Alojz, poslanec NR SR (2015-02-18):
Ďakujem veľmi pekne. Prosím vás, ja neviem, pardon, celkom presne, že čo to potrebuje na to, aby sa človek za ten ambón postavil a tvrdil to, čo tvrdil, či odvahu, či čo to vlastne je. Skúsim ešte nad tým porozmýšľať, prípadne v rozprave, do rozpravy ma to napadne. To, čo ste, pán kolega, nerobte politiku, keď jej nerozumiete. Vy ste povedali... Alebo ináč to poviem. Nikto nehovorí, že pána Pavlisa chytili na vrátnici s tabletom v saku ukradnutým. To nikto nehovorí, hej. Prísne vzaté, keby sa to tak stalo, tak vy ho podržíte. Ale my hovoríme o niečom takom, čo v politike je celkom bežný jav. To neni, že vreckový zlodej vám ukradne v trolejbuse peňaženku a teraz je svedok, neni svedok. V politike je celkom bežný jav a hovorí sa tomu, pán Petrák, že politická zodpovednosť. Viete, že je niečo, čo v zásade možno nie je, prísne vzaté, tak, ako vy tu vyžadujete od niekoho, aby to tak bolo, a vtedy máte to právo. Vtedy majú právo konať policajti, keby to tak bolo. Teraz máme legitímne právo konať ako politici a žiadať minimálne v tomto rozsahu vyvodenie zodpovednosti. Ja neviem, jak tedy vy fungujete v tom vašom zastupiteľstve, ale to k politike naozaj úplne organicky patrí. Organicky to patrí. A k tej nešťastnej analýze. Ja normálne žasnem, že čo ste schopný povedať, že stačí, že to tam je. Mne to pripomína, to je jak, jak, že dajme tomu, že súd rozhodne, že niekoho treba zavesiť, nejakú Horákovú, zaveste ju a nemusí byť ani, ani súd, a že stačí, že ľud. Viete, že ľud to povedal. Ľud povedal, zaveste Horákovú. Čiže vy teraz hovoríte, je to nejaká právna analýza, a to asi, urobili to teda právnici, lebo je to, keď je to právna analýza, urobili to právnici, ergo je to pravda. A vaši na to teda sakramentsky počúvajú. Ale to naozaj takto nefunguje, že pošlete to takto.
Krajcer, Daniel, minister kultúry SR (2011-09-07):
Vyjadrím sa len krátko. Ďakujem pekne, pán predseda. Pán Maďarič, tak ako aj v prípade v minulosti v niektorých situáciách, sú to od vás zbytočne silné slová a aj nepresnosti. Treba si možno lepšie prečítať ten návrh, pokiaľ hovoríte o znevýhodnených skupinách a konkrétne o nevidiacich. Samozrejme, tam sa s nimi počíta. A čo sa týka príspevku ku knižničnému fondu, no práve tou digitalizáciou, ktorú zachraňujeme po predchádzajúcich rokoch, riešime aj túto oblasť. Ale, pochopiteľne, nebránim sa v druhom čítaní racionálnym návrhom a diskusii vo výbore, pochopiteľne, pokiaľ tie návrhy budú racionálne, a nie politické a ideologické. Ďakujem pekne, pán predseda.
Bugár, Béla, podpredseda NR SR (2018-02-07):
Prezentujme sa a hlasujme. (Hlasovanie.) Prítomných 140 poslancov, za 125, zdržalo sa 15 poslancov. Konštatujem, že tieto body sme schválili.
Šeliga, Juraj, podpredseda NR SR (2020-11-04):
Prepáčte, pani poslankyňa. Páni poslanci, ktorí máte záujem rokovať o tomto bode, prosím, aby ste si našli svoje miesta, a ostatní, ktorí máte záujem diskutovať, aby ste išli diskutovať mimo sálu. Zároveň, pán poslanec Pčolinský, prosím, príďte k predsedajúcemu. Ďakujem. Nech sa páči, pani poslankyňa.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 145 poslancov, za 94, proti 16, zdržalo sa 35. Konštatujem, že sme schválili návrh novely ústavy. Pokračujeme v prerušenom rokovaní v druhom čítaní o návrhu poslanca Dostála, Zemanovej, Osuského, Marcinkovej na vydanie ústavného zákona, ktorým sa mení ústavný zákon č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie (tlač 874). O slovo sa hlási minister práce Milan Krajniak. Súčasne prosím spoločného spravodajcu z ústavnoprávneho výboru poslanca Juraja Šeligu, aby zaujal miesto určené pre spravodajcu.
Kolesík, Andrej, poslanec NR SR (2011-09-07):
Ďakujem, pán predsedajúci. Pán exminister školstva, hovorili ste o slobode v širšom kontexte. Ale nemali ste problém nedávno podporiť povinnú angličtinu v školách. Veď predtým exminister Mikolaj zaviedol slobodu výberu od tretieho ročníka. Žiaci si mohli vybrať, či budú študovať angličtinu, nemčinu a, myslím, francúzštinu. Vy ste nemali problém podporiť povinnú angličtinu. Kde je tam sloboda, keď niekomu niečo nanútite? Druhý problém je, že aj ministerstvo školstva na čele s pánom ministrom Jurzycom priznalo, že kvalita učiteľov anglického jazyka nezodpovedá požiadavkám. Štátny pedagogický ústav hovorí, že dlhuje im za ďalšie vzdelávanie státisíce eur. Kde je tá sloboda, pán exminister? Alebo sú to znova a opäť iba prázdne slová tak, ako sme si u vás na to zvykli? Ďakujem.
Paška, Pavol, predseda NR SR (2014-11-09):
Pán poslanec Viskupič.
Pellegrini, Peter, predseda NR SR (2015-01-29):
Pani poslankyňa Hufková.
P. Hrušovský, predseda NR SR: (2006-01-24):
Panie poslankyne, páni poslanci, otváram rokovanie 54. schôdze. Poprosím vás, páni poslanci, poprosím vás, aby ste si sadli na svoje miesto a stlačením hlasovacieho tlačidla osvedčili svoju účasť na rokovaní 54. schôdze a prítomnosť v rokovacej sále. (Hlasovanie.) Panie poslankyne, páni poslanci, Národná rada nie je uznášaniaschopná, preto odkladám začiatok schôdze o 15 minút. (Ruch v sále.) (Prerušenie rokovania o 14.07 hodine.) (Pokračovanie rokovania o 14.22 hodine.)
Glváč, Martin, podpredseda NR SR (2019-06-25):
Vážené panie poslankyne, vážení páni poslanci, pokračujeme v popoludňajšom rokovaní šiesteho dňa 46. schôdze Národnej rady Slovenskej republiky. Podľa odhlasovanej zmeny programu sme mali teraz rokovať v druhom čítaní o návrhu poslancov Jarjabka, Číža na vydanie tlačového zákona (tlač 1290), chcem vás informovať, že poslanec Dušan Jarjabek v mene troch poslaneckých klubov za stranu SMER – SD, MOST – HÍD a Slovenskú národnú stranu požiadal o vypustenie tohto bodu zo schváleného programu tejto schôdze a jeho zaradenie do návrhu programu septembrovej schôdze, je to bod 54. Budeme pokračovať v prerušenej rozprave v prvom čítaní o návrhu poslancov Osuského, Dostála, Zimenovej a Kaščákovej na vydanie zákona, ktorým sa mení a dopĺňa zákon č. 270/95 Z. z. o štátnom jazyku (tlač 1542). Prosím poslanca Petra Osuského, aby zaujal svoje miesto. (Reakcie z pléna.) A nech sa páči, nech sa páči, pána poslanca Kolesára tu vidím a pán poslanec Blanár neukončil svoje dopoludňajšie vystúpenie, nech sa páči, dávam mu slovo. Pán poslanec, ste spokojný? Nech sa páči. (Pokračovanie rokovania o návrhu poslancov Národnej rady Slovenskej republiky Petra Osuského, Ondreja Dostála, Zuzany Zimenovej a Renáty Kaščákovej na vydanie zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov , tlač 1542.)
Fronc, Martin, poslanec NR SR (2014-09-25):
Ďakujem pekne. Ja ďakujem poslancovi Abrhanovi za jeho doplnenie výkladu aj upozornenie, že skutočne účinnosť toho zákona je až od ďalších komunálnych volieb, až na tie voľby sa vzťahuje. A druhá vec. Prosím vás, keď sa tu pozriete na štatistiky účasti a ako sa rozdelia hlasy, tak koľkokrát starosta a primátor nie je zvolený ani desiatimi percentami oprávnených voličov v danej obci alebo v meste. Ja si myslím, že to je slabý mandát. A toto dáva predsa len priestor na silnejší skutočný mandát tomu starostovi a primátorovi. A z toho pohľadu to pokladám za dobré. A poslednú poznámku si nechcem odpustiť. Viete, demokracia niečo stojí, tá určite nie je zadarmo, ale aby fungovala dobre demokracia, ja si myslím, že tie peniaze vynaložené na voľby nie sú zbytočne utratené. Ďakujem.
Kolíková, Mária, ministerka spravodlivosti SR (2021-02-25):
Pán poslanec, stačila som si zaregistrovať vaše otázky. Nie je problém na ne odpovedať, už som na ne odpovedala viackrát a vo vašich príspevkoch sa opakujú tie isté otázky. Ja som na ne viackrát opakovala, znovu ich otvárate. Mobilita. K mobilite už som, máte tam aj graf, je z neho zrejmé, odkedy sú tieto opatrenia, tie opatrenia ten pohyb obmedzili. Držia sa na nejakej úrovni. Jednoznačne, samozrejme, by ste si museli pozrieť mobilitu, ktorá súvisí so zavedením opatrení. To znamená, že ten základný, tá základná zmena nastala v, na prelome rokov, kedy vlastne sa prijali prísne opatrenia, takže tam aj kleslo jasne reprodukčné číslo. Máte k tomu jasnú informáciu už v materiáli, ktorý išiel z vlády. Takže v tých materiáloch tie informácie máte. Čo sa týka verejného obstarávania, samozrejme, že nie je zneužívaný, zneužívaný tento, tento núdzový stav na to, aby sa zneužilo verejné obstarávanie. Ak máte nejakú vedomosť, pochybnosť, na to sú tu, na to tu máte hodinu otázok, môžete sa opýtať ktoréhokoľvek člena vlády, nech sa páči. To, čo hovoríte, sú výmysly.
J. Šimko, poslanec: (2005-10-28):
Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbor Národnej rady Slovenskej republiky pre verejnú správu neprijal platné uznesenie, nakoľko nezískal podporu potrebnej nadpolovičnej väčšiny prítomných členov výboru. Ostatné výbory, ktoré o návrhu zákona rokovali, súhlasili s ním a odporučili Národnej rade Slovenskej republiky návrh zákona schváliť s pripomienkami, ktorých je celkove v spoločnej správe 18. Gestorský výbor odporúča o všetkých bodoch hlasovať spoločne a tieto schváliť.  Gestorský výbor na základe stanovísk výborov k vládnemu návrhu zákona uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona odporúča Národnej rade Slovenskej republiky predmetný návrh zákona schváliť v znení schválených pozmeňujúcich a doplňujúcich návrhov prednesených v rozprave. Spoločná správa výborov Národnej rady Slovenskej republiky k vládnemu návrhu zákona o brannej povinnosti a o zmene a doplnení niektorých zákonov v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 423 na 62. schôdzi. Pán predsedajúci, prosím, otvorte rozpravu k tomuto návrhu a súčasne sa hlásim do rozpravy ako prvý.
P. Paška, predseda NR SR: (2006-12-12):
(Hlasovanie.) 149 prítomných, 65 za, 80 proti, 4 sa zdržali. Tento bod sme neschválili. Pokračujeme.
Danko, Andrej, predseda NR SR (2019-09-19):
Otváram všeobecnú rozpravu. Do rozpravy som dostal písomnú prihlášku. Pán poslanec Dostál, nech sa páči.
Zemanová, Anna, poslankyňa NR SR (2022-12-01):
Ale tam môže byť rozprava dlhšia v prvom čítaní.
Matovič, Igor, podpredseda vlády a minister financií SR (2022-03-24):
Vážený pán predsedajúci, kolegovia, kolegyne, dovoľte mi z poverenia predsedu vlády podľa § 131 ods. 7 rokovacieho poriadku ospravedlniť z dnešnej hodiny otázok neprítomných členov vlády a oznámiť ministrov poverených ich zastupovaním. Čiže neprítomná bude ministerka Remišová, zastupovať ju bude minister pôdohospodárstva Vlčan, neprítomný minister Doležal, zastupuje minister Vlčan, neprítomný minister Mikulec, zastupuje minister Lengvarský, neprítomný minister Gröhling, zastupuje minister Lengvarský, neprítomná ministerka Kolíková, zastupuje minister Lengvarský, neprítomný minister Krajniak, zastupuje minister Lengvarský, neprítomný je aj minister životného prostredia Ján Budaj, ktorému neboli položené otázky.
Lučanský, Adam, poslanec NR SR (2024-04-23):
Ja by som teda chcel na úvod, bude k tomu samostatná rozprava, povedať, že vlastne Slovenská republika je pravidelne hodnotená OECD z hľadiska dodržiavania štandardu verejnej integrity a v hodnotení za rok 2022 vo vzťahu k mimovládnym organizáciám uviedla: V Slovenskej republike v súčasnosti neexistujú žiadne požiadavky na transparentnosť v súvislosti s financovaním zdrojov a činnosti. Niektoré organizácie občianskej spoločnosti zverejňujú aj svoje výročné správy a zdroje financií, zatiaľ čo iné nie. A zároveň OECD v uvedenom hodnotení odporučila zabezpečiť... počkajte (rečník vyhľadával text vo svojom mobilnom telefóne), zabezpečiť vlastne, že jedným zo spôsobov, ako zvýšiť transparentnosť, je vyžadovať od organizácií občianskej spoločnosti, aby zverejňovali a poskytovali informácie týkajúce sa integrity a dobrej správy vrátane zdrojov financovania, výročných správ, ročných činností a zamestnancov. Zároveň by som ešte podotkol, že inšpirácia tohto zákona je z Izraela, taktiež bol porovnávaný ten zákon a komisia pripravuje obdobný, obdobné, v obdobnom znení mechanizmus, akým je možné kontrolovať činnosť mimovládnych organizácií. Takže nie je to z našej hlavy. Ďakujem. A je to, správa OECD je z roku dvetisícdva... za rok 2022, tak toľko. Ďakujem.
Šeliga, Juraj, podpredseda NR SR (2020-05-15):
Pán poslanec D, Drdul, pardon, nech sa páči.
Tomáš, Erik, poslanec NR SR (2019-06-21):
Zatiaľ čo, zatiaľ čo my sa staráme, opakujem, tak strana, ktorá vás zastrešuje, ide všetky tieto veci, ktoré týmto deťom dávame, zrušiť. To povedal líder SaS. A opäť to cítim ako takú kritiku pre kritiku, ako aj pán Heger tu predvádza, pretože on sa už rozpráva s tými žiakmi na základnej škole o obedoch zadarmo, pritom na základných školách ešte obedy zadarmo nie sú, budú až od 1. septembra. Fakty, pán Heger! A ďalšia vec, že kvalitu jedla by, o kvalitu jedla by sa mal štát na tých školách starať; pán Heger, samosprávy sú zriaďovateľmi škôl, čiže... (Reakcie z pléna. Vstup predsedajúceho.)
Kuffa, Štefan, poslanec NR SR (2020-09-24):
Ďakujem za slovo. Presne, pán kolega, ako si to spomenul, ultima ratio má prednosť pred kriminalizáciou. Nedá sa súhlasiť tu celkom s týmto návrhom zákona. Predkladatelia návrhu zákona, neviem, či si uvedomujú takúto vec, že tie tresty sú príliš tvrdé a neprimerané, od pol roka do troch rokov väzenia je to čosi, čo si neviem ani predstaviť v tej aplikačnej praxi. A presne tak, ako si to, pán kolega, spomenul, je rozdiel medzi úmyselným trestným činom a trestným činom spáchaným z nedbanlivosti. Môže sa stať naozaj, že niekto nechtiac zabudne na to zvieratko alebo čosi také a tieto prísne tresty považujem za neprimerané. A hľadiac na život a zdravie človeka a tuná tieto tresty pri týchto zvieratách, zdá sa mi to naozaj prehnané a pritiahnuté veľmi za vlasy. Pani kolegyňa tu spomenula, keď, no prepáčte, že to tak, ale súvisí to s tým, aj čo hovoril tuná kolega pred tým, ale to trýznenie zvierat, hej, že nemôže sa cvičiť jedno zviera ako na druhom. Viem si to predstaviť pri tých bojových psov (psoch, pozn. red.), ako to bolo spomenuté v rámci tuná tejto rozpravy. Ale čo, ako ste pamätali na jednu veľkú skupinu ľudí, ktorá tu na Slovensku je a sú to poľovníci? A výcvik poľovne upotrebiteľných psov, na čom to budú cvičiť? Veď slovenské kopovy sú cvičené na diviakov. Bude to považované tiež za týranie zvierat? Alebo rovnako zase druhy psov, ktoré v poľovníctve sú upotrebiteľné pri škodnej zveri, pri líškach, možno jazvecoch a podobne, či aj tieto veci sa budú považovať za týranie zvierat. Na čom to potom budú trénovať ako týchto psov? Aby oni prešli týmito skúškami a boli poľovne upotrebiteľné, musia tieto skúšky absol... (Prerušenie vystúpenia časomerom.)
Bugár, Béla, podpredseda NR SR (2016-06-15):
Nech sa páči, prezentujme sa a hlasujme o tomto návrhu. (Hlasovanie.) Prítomných 135 poslancov, za 96, proti 6, zdržalo sa 33 poslancov. Konštatujem, že aj tento návrh bol prijatý. Vážené panie poslankyne, páni poslanci, nakoľko rokujeme o týchto dvoch návrhoch v skrátenom legislatívnom konaní, tak navrhujem, aby sme rokovali o nich po prerokovaní v jednotlivých výboroch po druhej hodine, a to takým spôsobom, že najprv, samozrejme, teraz ešte po hlasovaní budeme rokovať o návrhoch ministerstva financií aj o správach. Po ich prerokovaní by sme po obede, potom po druhej niekedy pokračovali, samozrejme, o rokovaní, teda v rokovaní týchto dvoch návrhov zákonov v skrátenom legislatívnom konaní. Chcem sa opýtať, či je všeobecný súhlas? (Nesúhlasná reakcia pléna.) Nie. Nech sa páči, prezentujme sa a hlasujme o tomto mojom návrhu. (Hlasovanie.) Prítomných 135 poslancov, za 92, proti 16, 26 poslancov sa zdržalo hlasovania, 1 nehlasoval. Konštatujem teda, že sme schválili tento návrh, preto žiadam predsedov jednotlivých dotknutých výborov, aby teda po 12. hodine pristúpili k rokovaniu o týchto dvoch návrhoch s tým, aby sme po obede mohli pokračovať. Ešte vás chcem informovať o liste pána prezidenta Slovenskej republiky, ktorý nám oznamuje, že podľa čl. 102 ods. 1 písm. p) Ústavy Slovenskej republiky plánuje 16. júna, t. j. zajtra, štvrtok, o 10. hodine vystúpiť v Národnej rade Slovenskej republiky so správou o stave Slovenskej republiky, takže zajtra o desiatej budeme potom pokračovať správou pána prezidenta, aby ste teda boli prítomní počas teda jeho vystúpenia. Ďakujem pekne. Týmto sme skončili hlasovania a teraz procedurálne návrhy, predpokladám, že jednotlivých výborov a predsedov výborov. Pán poslanec Raši.
I. Mikloš, podpredseda vlády a minister financií SR: (2002-12-12):
Pán poslanec Šulaj, pán poslanec Drgonec ma teraz informoval, že zverejňované sú, ale až potom, keď je to ratifikované, schválené parlamentom. Čiže tieto zmluvy budú publikované v zbierke až teraz po schválení parlamentom. Takú informáciu pán od pána poslanca Drgonca. Dovoľte mi uviesť návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Islandskou republikou o zamedzení dvojitého zdanenia a zabránení daňovému úniku v odbore daní z príjmov a z majetku. Uznesením vlády Slovenskej republiky č. 394 z 31. mája 2000 vláda vyslovila súhlas s touto zmluvou. Zmluva bola podpísaná dňa 15. 4. 2002 v Reykjavíku. Uznesením vlády Slovenskej republiky č. 868 zo 7. augusta 2002 vláda vyslovila súhlas s dodatkom zmluvy, ktorým bola schválená doložka prednosti medzinárodnej zmluvy pred zákonmi podľa čl. 7 ods. 5 Ústavy Slovenskej republiky. V snahe vytvoriť priaznivé podnikateľské prostredie sa Slovenská republika a Islandská republika rozhodli uzavrieť zmluvu o zamedzení dvojitého zdanenia, keďže v súčasných hospodárskych vzťahoch má Slovenská republika s Islandom v oblasti medzinárodného zdanenia bezzmluvný vzťah. Cieľom zmluvy je vytvoriť právny rámec na rozvoj všestranných a vzájomne výhodných hospodárskych vzťahov. Uplatňovaním zmluvy bude právo na daň z jednotlivých zdrojov rozdelené objektívne medzi oba zmluvné štáty. Zmluva eliminuje nadmerné daňové zaťaženie vyplývajúce z uplatnenia daňovej sústavy Slovenskej republiky a Islandu tým, že odstraňuje zdanenie toho istého príjmu dvakrát. Význam tejto zmluvy spočíva i v rozvoji spolupráce daňových administratív pri predchádzaní daňových únikov. Zmluva sleduje objektívne rozdelenie práva na zdanenie príjmu medzi štát zdroja a štát, v ktorom má príjemca sídlo alebo bydlisko. Text zmluvy je vypracovaný v súlade s ustanoveniami modelovej daňovej zmluvy OECD, ktorú Slovenská republika považuje za štandard a prostriedok na harmonizáciu medzinárodného zdaňovania. Uzavretie tohto zmluvného dokumentu nebude mať negatívny dosah na štátny rozpočet, naopak, rozvojom slovensko-islandských hospodárskych vzťahov sa predpokladá pozitívny vplyv. Celkový prínos uzatvorenia tejto zmluvy bude závisieť od tempa rozvoja jednotlivých foriem hospodárskej spolupráce medzi oboma štátmi. Keďže je zmluva v zmysle vnútroštátneho právneho poriadku zmluvou prezidentskej povahy, musí byť predložená na schválenie Národnej rade. Táto zmluva je medzinárodnou zmluvou podľa čl. 7 ods. 5 Ústavy Slovenskej republiky a má prednosť pred zákonmi. Zmluva priamo zakladá práva alebo povinnosti fyzických osôb alebo právnických osôb pri zamedzení dvojitého zdanenia. Súčasťou predkladaného materiálu je preto aj doložka prednosti medzinárodnej zmluvy pred zákonmi. Zmluva nevyžaduje zmeny v právnom poriadku Slovenskej republiky a nedotýka sa záväzkov z iných medzinárodných zmlúv, ktorými je Slovenská republika viazaná. Pokiaľ ide o otázku zlučiteľnosti tejto zmluvy s právom Európskej únie, zamedzenie dvojitého zdanenia je vo výlučnej národnej pôsobnosti členských štátov Európskej únie. Ďakujem pekne za pozornosť.
Číž, Miroslav, podpredseda NR SR (2014-12-03):
Ďakujem pekne. Vážení kolegovia, chcem vám poďakovať, že ste ocenili tak masívnym počtom faktických poznámok moje vystúpenie. Len viete, pán Hlina, vy máte ten pocit, že vy ste mierou všetkých vecí. Čo vy viete, to je vrchol poznania a nejaké poznanie mimo vás neexistuje. Pánovi Galkovi to chcem ukázať na tom celom, že teda bohorovne, ja hovorím, že pravda je, na čom sa dohodneme. Svet spoločenských vied je svetom axióm. A axióma je to, na čom sa dohodneme, pán Galko, o tom, čo je sociálna spravodlivosť, to je jeden taký bod, čo je to rovnosť. Mám stopercentnú istotu, že mám dramaticky rozdielny názor ako vy a je to pritom hodnotou a spolu asi nenájdem ani desiatich ľudí, aby sa dohodli detailne. Spravodlivosť, pravda dokonca, čo sama osebe, čo je každý z nás, čo si myslí, že je pravda. To sú tie axiómy a to je ten svet humanitných vied, pán Galko, ale to dajme teraz bokom. Čo sa mi zdá z tohto, že je dôležité, pán Brocka. Prečo ste vyhnali ľudí, prečo vytvárame priestor pre odchod peňazí do daňových rajov? To je jeden klasik: „Prečo krv narieka a skala vraví?“ Vy ste boli Arcifeom, pán kolega všetkých týchto neoliberálnych, deregulačných snáh, ktoré urobili z národného menej štátu, menej práva, štát sa do ničoho nesmie miešať, deregulovať, nič sa nesmie zákonom obmedzovať, absolútne voľná cesta pre pohyb kapitálu a pre jeho rozbeh. Ničím nerušení, sme proinvestičná krajina. Na tú tému sme strávili tu štrnásť rokov z tých šesť, teda čo sme tu, tak z tých šesť, či koľko sme boli v opozícii, sme to zásadným spôsobom kritizovali. A keď sme prišli k moci, sme sa snažili aspoň čiastočne urobiť niečo, aby sme v tomto smere vedeli ochrániť aspoň minimálne národné záujmy. Vy ste boli, vy ste, vaše vlády nevedeli, čo sú to národné záujmy, už som tu citoval Dzurindu, pani Vášáryová. Dzurindu som citoval, ktorý povedal pri druhej vláde, on nevie, čo je národný záujem. Prečítajte si to v jeho inauguračnej reči túto... (Prerušenie vystúpenia časomerom.)
A. Belousovová, podpredsedníčka NR SR: (2007-10-29):
S faktickými poznámkami na vystúpenie pána poslanca Markoviča sa prihlásili pán poslanec Novotný, pani poslankyňa Nachtmannová, pán poslanec Horváth a pán poslanec Senko. Končím možnosť prihlásiť sa s faktickými poznámkami. A slovo má pán poslanec Novotný.